**Izjave zaraćenih strana o uzrocima sukoba**

**Njemački car Wilhelm II.** obznanio je 4. kolovoza 1914:

Trenutna situacija nije posljedica prolaznih sukoba interesa ili diplomatskih konstelacija. Ona je rezultat dugogodišnje zle namjere protiv snage i uspona Njemačkog carstva. Nas ne tjera volja za osvajanjem, drži nas čvrsta želja da za nas i sve nadolazeće naraštaje zadržimo svoj položaj kojeg nam je dao Bog [...] ... Čiste savjesti i čistih ruku latimo se mača u prisilnoj obrani [...]. I ovdje ponavljam: ne raspoznajem više strane. Poznajem samo Nijemce.

Govor **britanskog ministra vanjskih poslova** **Edwarda Greya** u Donjem domu (1914):

Netko bi mogao reći da se trebamo držati po strani, da čuvamo svoje snage i da ih učinkovito upotrijebimo tek na kraju rata, bez obzira na njegov tijek i da tako stvari dovedemo u red i postavimo prema našemu nahođenju. Međutim, kada bi se u krizi kao što je ova izvukli iz svih obaveza koje nam nalaže naša čast i naši interesi koji proizlaze iz belgijskog ugovora, tada sumnjam da bi naša materijalna moć koju bi pred kraj još posjedovali mogla biti dovoljna da nadiđemo ono što bi izgubili na poštovanju.

Govor **ruskog ministra vanjskih poslova** **S. D. Sasonowa** pred ruskim parlamentom (Duma):

Znate povod rata. Rastrgana unutarnjim nemirima, Austrija pokušava izvesti udarac koji bi dokazao njezinu moć, a nas ponizio. To je morala platiti Srbija, ona Srbija s kojom nas povezuje zajednička povijest, porijeklo i vjera. Poznajete okolnosti u kojima je postavljen ultimatum Srbima. Da se Srbija podredila ovim uvjetima, tada bi Austriji ona postala vazal. Da smo ostali ravnodušni, prekršili bi obavezu koju stoljećima imamo kao zaštitnici balkanskih zemalja. Istovremeno bismo time i priznali da je volja Austrije i Njemačke koja iza nje stoji za cijelu Europu zakon. Ni mi ni Francuska ni Engleska nismo to mogli dopustiti.

**Bivši njemački kancelar** **v. Bülow** njemačkome veleposlaniku u Londonu(3. kolovoza 1914.):

Molim da se (britanskom ministru vanjskih poslova) prenese da, kada smo prekšili neutralnost Belgije, učinili smo to zato što nas je prisilila naša dužnost prema samoodržanju. Našli bi se u vojno vrlo teškoj situaciji. Nesretna ruska mobilizacija bi nas, koji smo se do tada ograničili na mjere obrane, iznenada dovela u opasnost, nakon što se i Francuska do tada već jako naoružala. Te bi nas sile s Istoka i Zapada proždrle... Sada bi, stisnuti između Istoka i Zapada, morali posegnuti za mjerama, kako bi obranili svoju kožu...